Source: https://18.kerulet.ittlakunk.hu/utcak-terek/141104/csak-az-aluljarokbol-kergethetik-el-szervek-hajlektalanokat-mashonnan-nemigen
Timestamp: 2019-03-25 06:42:42+00:00

Document:
XVIII. kerület - Pestszentlőrinc-Pestszentimre | Csak az aluljárókból kergethetik el a szervek a hajléktalanokat, máshonnan nemigen - ítélt a Kúria
CímlapUtcák-terekCsak az aluljárókból kergethetik el a szervek a hajléktalanokat, máshonnan nemigen - ítélt a Kúria
2014.11.04. k., 09.11
Megsemmisítette a Kúria önkormányzati tanácsa a közterületi tartózkodás jogellenességét szabályozó fővárosi hajléktalanrendelet mellékletének egyik pontját, s az Alkotmánybírósághoz fordult a jogszabály miatt. A Kúria eljárását Székely László, az alapvető jogok biztosa kezdeményezte.
A Kúria határozata szerint megállapítható, hogy "a törvényalkotó elsődlegesen a szabálysértési szankcionálás és a helyi közösségek szintjén kívánta kezelni a hajléktalansággal kapcsolatos különböző helyzeteket". Az Alkotmánybíróság azonban összeegyeztethetlennek tartja az alaptörvénnyel - ezen belül a jogállamisággal és a hajléktalanok méltóságával - a lakhatási szegénység és az ahhoz kapcsolódó magatartások, például a guberálás kriminalizálását.
"A lakhatási szegénység - és az azzal szoros összefüggésben álló guberálás - létállapot, amely a közösség számára is szociális kötelezettségeket teremt. A hajléktalan életvitel társadalomra veszélyesség hiányában nem büntethető.... A jog eszközei önmagukban nem alkalmazhatóak hatékonyan arra, hogy a közösséget 'védjék' a lakhatási szegénység és az azzal járó körülmények látványától" - áll a Kúria határozatában.
"A közterületen való életvitelszerű tartózkodás csak ott lehet tilalmazott, ... ahol az életvitelszerű tartózkodás és az azzal szükségképpen, elkerülhetetlenül együtt járó körülmények kifejezetten összeegyeztethetetlenek a közrend, a közbiztonság, a közegészség és a kulturális értékek védelmének szempontjaival" - áll a kúria ítéletében.
A Kúria ítélete szerint ilyen hely az a budapesti 34 aluljáró, amelyben megtiltották a hajléktalanok életvitelszerű tartózkodását. A Kúria szerint ezek fizikai jellege indokolja zavartalan megközelíthetőségüket, illetve a biztonságos kijutást, továbbá nem egyeztethető össze rendszeres, tömeges használatuk és a közbiztonság garantálhatósága az életvitelszerű lakhatással.
hajléktalan, kúria, ítélet, aluljáró, közterület, rendőrség, székely lászló, homeless

References: Kúria

 Kúria

 Kúria 
 Kúria 
 Kúria 
 Kúria 
 kúria 
 Kúria 
 Kúria